Cravenweek

Die Cravenweek is 'n jaarlikse rugbytoernooi vir skoolseuns in Suid-Afrika. Die toernooi is vir die eerste keer in Julie 1964 georganiseer en is na die legendariese Springbok dr. Danie Craven genoem.     Die toernooi staan tans as die "Coca-Cola Cravenweek" bekend, met Coca-Cola as die hoofborg. Jong spelers gebruik die kompetisie as 'n geleentheid om 'n moontlike rugbyloopbaan los te slaan, terwyl talentsoekers dit gebruik om nuwe spelers vir hulle provinsies te identifiseer.

 Geskiedenis 
duimnael|Standbeeld van Danie Craven, na wie die kompetisie genoem is
Die idee vir die toernooi kom van die Springbokflank Piet Malan in 1949, kort voor die Suid-Afrikaanse Rugbyraad (SARR) se 75ste verjaardag. Hy wou hê dat skole aan die feesvieringe deelneem en het Danie Craven in Potgietersrus om hulp genader.

Dr Craven lê die idee voor die raad, waarna besluit word om die 15 skoolunies vir 'n week bymekaar te kry. Die man wat die idee egter lewendig gehou het was Jan Preuyt, 'n voormalige student aan die Universiteit Stellenbosch en onderwyser by die Port Rex Tegniese Skool in Oos-Londen. Preuyt het vir Griekwaland-Wes rugby gespeel en was ook die voorsitter van die Grens Skole.

Op daai stadium was daar nie 'n Suid-Afrikaanse Skoleorganisasie nie en die Suid-Afrikaanse Rugbyraad was ook nie by skolerugby betrokke nie. Preuyt en Grens Skole sit daad by woord en reël die eerste Cravenweek-toernooi op hul eie inisiatief.

Die kompetisie begin met 15 spanne in 1964, groei tot 28 in 1987 en 32 in 2000. In 2001 word die formaat verander om vir 20 spanne voorsiening te maak.

Die kompetisie is sedert 1980 vir spelers van alle rasse oopgestel nadat Craven self versoek het dat dit gedoen word.

 Uitslae 
Omdat daar geen amptelike eindstryd vir die Cravenweek-toernooi is nie, is daar elke jaar 'n groot wedstryd tussen die twee beste spanne tydens die toernooi. Die uitslag van hierdie belangrike wedstryde sedert 1971 is:  

 Hoofwedstryde tydens die Cravenweek Jaar Plek Wenner Telling Naaswenner 1971  Kimberley  Westelike Provinsie  11–0  Griekwaland-Wes 1972  Potchefstroom  Westelike Provinsie  16–9  Westelike Transvaal 1973  Stellenbosch  Westelike Provinsie  36–7  Transvaal 1974  Johannesburg  Westelike Provinsie  22–12  Suidwestelike distrikte 1975  Pretoria  Oostelike Provinsie  46–13  Natal 1976  Wolmaransstad  Boland  13–9  Vrystaat 1977  Oudtshoorn  Oostelike Provinsie  19–17  Westelike Provinsie 1978  Middelburg  Westelike Provinsie  12–3  Vrystaat 1979  Oos-Londen  Noordelike Vrystaat  9–6  Vrystaat 1980  Stellenbosch  Vrystaat  16–6  Transvaal 1981  Worcester  Transvaal  11–7  Westelike Provinsie 1982  Windhoek  Suidoostelike Transvaal  25–7  Noordelike Vrystaat 1983  Upington  Vrystaat  13–9  Suidoostelike Transvaal 1984  Bloemfontein  Transvaal  3–0  Oostelike Provinsie 1985  Witbank  Vrystaat  23–15  Transvaal 1986  Graaff-Reinet  Suidoostelike Transvaal  19–12  Westelike Provinsie 1987  Paarl  Natal / Transvaal  22–22  N/A 1988  Port Elizabeth  Westelike Provinsie  16–3  Vrystaat 1989  Johannesburg  Transvaal  17–6  Oostelike Provinsie 1990  Durban  Natal  18–8  Noordelike Transvaal 1991  Oos-Londen  Noordelike Transvaal  10–9  Grens 1992  Pretoria  Westelike Provinsie  22–15  Vrystaat 1993  Secunda  Noordelike Transvaal  25–13  Suidoostelike Transvaal 1994  Newcastle  Grens / Oostelike Provinsie  13–13  N/A 1995  Bloemfontein  Vrystaat  15–13  Boland 1996  Stellenbosch  Noordelike Transvaal  24–12  Westelike Provinsie 1997  Kimberley  Noordelike Transvaal  29–27  Westelike Provinsie 1998  Vanderbijlpark  Griekwaland-Wes  32–21  Westelike Provinsie 1999  George  Westelike Provinsie  15–11  Oostelike Provinsie 2000  Port Elizabeth  Poemas  19–18  Boland 2001  Rustenburg  Suidwestelike distrikte  26–20  Blou Bulle 2002  Pietermaritzburg  Westelike Provinsie  31–16  Vrystaat 2003  Wellington  Westelike Provinsie  22–17  Vrystaat 2004  Nelspruit  Vrystaat  17–16  Westelike Provinsie 2005  Bloemfontein  Goue Leeus  38–15  Oostelike Provinsie 2006  Johannesburg  Blou Bulle  35–20  Goue Leeus 2007  Stellenbosch  Vrystaat  52–3  Westelike Provinsie 2008  Pretoria  Suidwestelike distrikte  31–25  Vrystaat 2009  Oos-Londen  Westelike Provinsie  19–17  Vrystaat 2010  Welkom  Vrystaat  42–21  Westelike Provinsie 2011  Kimberley  Vrystaat  28–17  Goue Leeus 2012  Port Elizabeth  Blou Bulle  46–0  Goue Leeus 2013  Polokwane  Westelike Provinsie  45–29  Goue Leeus 2014  Middelburg  Oostelike Provinsie  25–7  Suidwestelike distrikte 2015  Stellenbosch  Westelike Provinsie  95–0  Oostelike Provinsie 2016  Durban  Westelike Provinsie  27–20  Goue Leeus 2017  Johannesburg  Goue Leeus  45–18  KwaZulu-Natal 2018  Paarl  Westelike Provinsie  47–8  KwaZulu-Natal 2019  Bloemfontein  Westelike Provinsie  56–31  Blou Bulle 2020  gekanselleer weens die wêreldwye Covid-19-pandemie 2021  gekanselleer weens die wêreldwye Covid-19-pandemie 2022  Kaapstad  Westelike Provinsie  29–21  Blou Bulle 2023  George  Westelike Provinsie  29–5  Blou Bulle 2024  Krugersdorp  Westelike Provinsie  37–24  Vrystaat 2025  Middelburg  Westelike Provinsie  27–21  Suidwestelike distrikte

 Verwysings 

 Eksterne skakels 
  Tuiste van die Coca-Cola Cravenweek
  Rugby 365 Cravenweek se webtuiste 

Kategorie:Rugbykompetisies in Suid-Afrika